rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  মাসুম-আল-হাসান (আলাপ) ০৭:২৯, ৪ মে ২০২৩ (ইউটিসি) দেশরিভিউ.কম   – (অপসারণের প্রস্তাবনা দেখুনলগ দেখুন) () সংবাদ মাধ্যম হিসাবে বিশ্বকোষীয় মানদণ্ড পূরণ করে না। Ashiq Shawon (আলাপ) ০৯:০৮, ২৮ এপ্রিল ২০২৩ (ইউটিসি)  কেন মনে হল হিসাবে বিশ্বকোষীয় মানদণ্ড পূরন করে না Intro24 (আলাপ) ০৯:১৯, ২৮ এপ্রিল ২০২৩ (ইউটিসি) উইকিপিডিয়ার থাকার জন্য প্রয়োজনীয় মনদণ্ড সম্পর্কে জানুন - তারপর মন্তব্য করুন। - Ashiq Shawon (আলাপ) ০৯:৩২, ২৮ এপ্রিল ২০২৩ (ইউটিসি) @Ashiq Shawon এখানে তথ্য সূত্র দেয়া আছে আপনি একটু দেখে নিবেন Rafi05 (আলাপ) ০৯:২৬, ২৮ এপ্রিল ২০২৩ (ইউটিসি) তথ্যসূত্রে সবগুলোই সংশ্লিষ্ট সংবাদমাধ্যম হতে নেয় যা প্রাথমিক উত্স হিসাবে দুর্বল। তথ্যসূত্র থাকলেই কোনো নিবন্ধ বিশ্বকোষীয় মানদণ্ডের হয়ে যায় না। - Ashiq Shawon (আলাপ) ০৯:৩১, ২৮ এপ্রিল ২০২৩ (ইউটিসি) @Ashiq Shawon তথ্য ও সম্প্রচার মন্ত্রণালয়ের তথ্য সূত্রও দেয়া আছে সেটি আপনার নজেরে আসেনাই। আর বিশ্বকোষীয় মানদণ্ডের হয় নাই তা আপনি কিসের বিত্তিতে বলেন। একটু বুঝিয়ে বলবেন। Rafi05 (আলাপ) ০৯:৩৭, ২৮ এপ্রিল ২০২৩ (ইউটিসি) । উইকিপিডিয়া:উল্লেখযোগ্যতা (মিডিয়া)#সংবাদপত্র, সাময়িকী এবং পত্রিকা আনুযায়ী একটিও মানদণ্ড পূরণ করে না। ~মহীন (আলাপ) ০৯:৩৯, ২৮ এপ্রিল ২০২৩ (ইউটিসি) @Moheen আপনি যে সূত্র দেকিয়েছেন তাতে তো পূরন করে। অনুগ্রহ করে আপনি একটু দেখেন Rafi05 (আলাপ) ০৯:৪৮, ২৮ এপ্রিল ২০২৩ (ইউটিসি) মুছুন বিশ্ব কোষীয় মানদণ্ডে নয়। মো. মাহমুদুল আলম (আলাপ) ১০:৩৬, ২৮ এপ্রিল ২০২৩ (ইউটিসি)   প্রস্তাবনা অনুসারে, এমনকি এটিকে দ্রুত অপসারণযোগ্য বলেও মনে করছি। → Tanbiruzzaman 💬 ২১:০০, ২ মে ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ফিনাইল অ্যাসিটাইলিন একটি অ্যালকাইলিন হাইড্রোকার্বন যেখানে একটি ফিনাইল মূলক উপস্থিত থাকে। এটি বর্ণহীন তরল। গ্যসীয় অবস্থার তুলনায় তরল অবস্থায় ফিনাইল অ্যাসিটাইলিন ব্যবহার সহজ।  প্রস্তুত ল্যাবরেটরিতে স্টাইরিন ডাই ব্রোমাইডের সাথে অ্যামোনিয়ার উপস্থিতিতে সোডিয়াম এমাইডের বিক্রিয়ায় হাইড্রোজেন ব্রোমাইড অপসারণের মাধ্যমে ফিনাইল অ্যাসিটাইলিন প্রস্তুত করা হয়।  350px গলিত পটাশিয়াম হাইড্রোক্সাইড ব্যবহার করে ব্রোমোস্টাইরিন থেকে হাইড্রোজেন ব্রোমাইড অপসারণ করেও ফিনাইল অ্যাসিটাইলিন প্রস্তুত করা যায়।  বিক্রিয়া  ফিনাইল এসিটাইলিন কে লিন্ডলার ক্যাটালিস্টে হাইড্রোজেন চালনা করে বিজারিত করা যায়।  এটা ধাতব প্রভাবকের উপস্থিতিতে ট্রাইমারাইজেশন প্রদর্শন করে এবং ১,২৪-ট্রাই ফিনাইল বেঞ্জিন (৯৭%) এবং ১,৩,৫- ট্রাই ফিনাইল বেনজিন তৈরী করে। Image:PhCCH trimerisation.svg   রোডিয়াম প্রভাবকের উপস্থিতিতে ১,২,৪- এবং ১,৩,৫- উভয় আইসোমার তৈরী করে। Image:Cyclotri limits.png   gold(III) এবং mercury(II) প্রভাবকের উপস্থিতিতে এটা হাইড্রেশান বিক্রিয়ার মাধ্যমে এসিটোফেনন তৈরী করে। 446px  তথ্যসূত্র  বিষয়শ্রেণী:জৈব যৌগ বিষয়শ্রেণী:রাসায়নিক পদার্থ বিষয়শ্রেণী:ফিনাইল যৌগ বিষয়শ্রেণী:সি২-বেঞ্জিন
thumb|Remnants of Padua's Roman amphitheatre wall  thumb|পাদোয়ার প্রাতো দেলা ভ্যালে পাদোয়া (ইতালীয় ভাষায়: Padova, লাতিন: Patavium, ভেনেতা: Padoa, প্রাচীন জার্মান: Esten) উত্তর ইতালির ভেনেতো অঞ্চলের একটি শহর এবং কমিউন। এটি সেদেশের পাদোয়া প্রদেশের রাজধানী এবং সে অঞ্চলের অর্থনৈতিক কেন্দ্রে ও যোগাযোগের কেন্দ্রস্থল। ২০১১ সালের হিসাব অনুযায়ী শহরটির জনসংখ্যা আনুমানিক ২১৪,০০০। একে অনেক সময় ভেনিস এবং ত্রেভিসো শহরের সাথে মিলিয়ে পাদোয়া-ত্রেভিসো-ভেনিস মেট্রোপলিটন অঞ্চলের অন্তর্ভুক্ত করা হয় যার মোট জনসংখ্যা প্রায় ১,৬০০,০০০।  শহরটির অবস্থান ভেনিস থেকে ৪০ কিলোমিটার পশ্চিমে এবং ভিচেনজা থেকে ২৯ কিলোমিটার দক্ষিণ-পূর্বে বাক্কিলিওনে নদীর তীরে। ব্রেন্তা নদী এক সময় এ শহরের মধ্যে দিয়ে যেতো যদিও বর্তমানে তা কেবল উত্তরের জেলাগুলোর মাঝ দিয়ে দিয়ে অতিক্রম করে। পাদোয়ার কৃষি ব্যবস্থা ভেনেতা সমভূমিকেন্দ্রিক। শহরের উত্তর-পশ্চিমে রয়েছে কোলি এওগানেই নামক পর্বতমালা যার প্রশংসা করেছেন রোমান কবি লুকান, মার্শাল, মধ্যযুগীয় ইতালির কবি পেত্রার্ক, উগো ফোস্কোলো এবং ইংরেজ কবি পার্সি বিশি শেলি।  এই শহরেই অবস্থিত পৃথিবীর অন্যতম প্রাচীন বিশ্ববিদ্যালয় পাদোভা বিশ্ববিদ্যালয় যা প্রায় ৮০০ বছরের পুরনো। রেনেসাঁ যুগের বিজ্ঞানী ও দার্শনিক গালিলেও গালিলেই এখানকার অধ্যাপক ছিলেন।  বিখ্যাত ইংরেজ নাট্যকার উইলিয়াম শেক্সপিয়ারের নাটক দ্য টেইমিং অফ দ্য শ্রু-র অধিকাংশ ঘটনা ঘটেছে এই শহরে।   তথ্যসূত্র   গ্রন্থপঞ্জী  ইংরেজিতে                   + 1870 ed.                 ইতালীয়তে                 বহিঃসংযোগ       Botanical Garden (Orto Botanico), Padua from UNESCO  Tram di Padova – Public Tram   Weather Padova  বিষয়শ্রেণী:ইতালির শহর ও নগর বিষয়শ্রেণী:ইতালি
থাম্ব|২০১৭ সালের সান সেবাস্তিয়ান হরর অ্যান্ড ফ্যান্টাসি ফিল্ম ফেস্টিভ্যালে অ্যাশওয়ার্থ ব্রিটানি ফ্রান্সিন অ্যাশওয়ার্থ হলেন একজন ইংরেজ অভিনেত্রী। তিনি মিসেস র‍্যাটক্লিফ'স রেভোলিউশন (২০০৭) এবং আইটিভি নাটক মোবাইল (২০০৭) দিয়ে তার কর্মজীবন শুরু করেন। এরপর তিনি দ্য ক্রুসিফিক্সন (২০১৭) এবং হোস্টাইল (২০১৭) এবং দ্য লেজ (২০২২) ছবিতে অভিনয় করেন। বিবিসি এবং এইচবিও সিরিজ ইন্ডাস্ট্রিতে (২০২২) অভিনয় করেন।   প্রাথমিক জীবন এবং শিক্ষা  অ্যাশওয়ার্থ ল্যাঙ্কাশায়ারে জন্মগ্রহণ করেন। তিনি ডেভিড জনসনের ওল্ডহ্যাম থিয়েটার ওয়ার্কশপে ক্লাস নিতেন।  তিনি অক্সফোর্ড বিশ্ববিদ্যালয়ে ইংরেজি সাহিত্যে পড়াশোনা করেন।    কর্মজীবন  বিশ্ববিদ্যালয়ে ভর্তির আগে অ্যাশওয়ার্থ মিসেস র‍্যাটক্লিফের রেভোলিউশন অ্যান্ড মোবাইলে অভিনয় করেছিলেন। পরবর্তীতে অ্যাশওয়ার্থ ২০১৭ সালের চলচ্চিত্র দ্য ক্রুসিফিক্সন -এ সোফি কুকসনের বিপরীতে সিস্টার ভাদুভার চরিত্রে অভিনয় করেন, এবং এরপর তিনি অ্যাপোক্যালিপ্টিক থ্রিলার চলচ্চিত্র  -এ জুলিয়েটের প্রধান ভূমিকায় অভিনয় করেন। . তিনি ২০১৮ সালের ব্রিটিশ কমেডি ছবি, অ্যাক্সিডেন্ট ম্যান, -এ ফ্রান অ্যাডামসের চরিত্রে অভিনয় করেছিলেন এবং গাই রিচির ২০১৯ সালের ছবি দ্য জেন্টলম্যান -এ অভিনয় করেছিলেন।  ২০২২ সালে, অ্যাশওয়ার্থ ডাইরেক্ট-টু-ভিডিও থ্রিলার দ্য লেজ -এ পর্বতারোহী কেলির চরিত্রে অভিনয় করেন।    চলচ্চিত্র তালিকা    চলচ্চিত্র  বছর শিরোনাম ভূমিকা মন্তব্য ২০০৭ মিসেস র‍্যাটক্লিফের বিপ্লব অ্যালেক্স র‍্যাটক্লিফ ২০০৭ প্রদর্শনী A জুডিথ কিং ২০১৭ ক্রুশবিদ্ধকরণ বোন ভাদুভা  ২০১৭ প্রতিকূল জুলিয়েট  ২০১৮ দুর্ঘটনার মানুষ ফ্রান অ্যাডামস  ২০১৯ ভদ্রলোকগণ রুবি অকৃত্রিম  ২০২২ লেজ কেলি ডাইরেক্ট-টু-ভিডিও ফিল্ম    টেলিভিশন  বছর শিরোনাম ভূমিকা মন্তব্য ২০০৩ ছেলে এবং প্রেমিক তরুণ মরিয়ম টেলিভিশন চলচ্চিত্র ২০০৩ ঠান্ডা পা সোফি পর্ব ৫.১ ২০০৫ ডাক্তাররা জেন ডোনেলি পর্ব: "নিঃশব্দে অদৃশ্য হয়ে যাওয়া" ২০০৭ নীল খুন সারা রে পর্ব: "বিশ্বাস করো" ২০০৮ মোবাইল কোলেট ওয়েস্ট পর্ব: "দ্য বস" ২০০৯ রাজকীয় সিওভান ও'গ্র্যাডি পর্ব: "বাসম্যানস হলিডে" ২০২২ শিল্প ডায়ানা পর্ব: "বাবা", "জেরুজালেম"   পুরস্কার এবং মনোনয়ন  বছরপুরস্কারবিভাগNominated workResultRef২০১৭FilmQuest Cthulhu Trophyসেরা অভিনেত্রীHostileHollywood Verge Film Awardsসেরা অভিনেত্রীHostileMaverick Movie Awardsসেরা অভিনেত্রীHostileNew York City Horror Film Festival Awardsসেরা অভিনেত্রীHostileNightmares Film Festival Awardsসেরা অভিনেত্রী - পার্শ্ব চরিত্রHostileNocturna Madrid International Fantastic Film Festivalসেরা অভিনয় পুরস্কারHostileA Night of Horror International Film Festival Prizeসেরা অভিনেত্রীHostileFantastic Planet Film Festival Prizeসেরা অভিনেত্রীHostileOther Worlds Austin SciFi Film Festival Cthulhieসেরা অভিনেত্রী - পার্শ্ব চরিত্রHostile২০১৮Fantaspoa International Fantastic Film Festival Awardsসেরা অভিনেত্রীHostile   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ইংরেজ অভিনেত্রী
পঞ্চগড় বাংলাদেশের সর্বউত্তরের একটি শহর। শহরটি উত্তরবঙ্গের রংপুর বিভাগে অবস্থিত পঞ্চগড় জেলার জেলা শহর। প্রশাসনিকভাবে শহরটি পঞ্চগড় জেলা এবং পঞ্চগড় সদর উপজেলার সদর দফতর। করতোয়া নদীর পাশে অবস্থিত এ শহরটি হিমালয় এতই কাছাকাছি অবস্থিত যে, মাঝেমাঝে এ শহরে দাঁড়িয়েই দেখা যায় হিমালয় পর্বত।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্রতল থেকে শহরটির গড় উচ্চতা ৪৭ মিটার। পঞ্চগড় ভূ-খন্ডের উপর দিয়ে প্রবাহিত হচ্ছে ২২ টি নদী। পঞ্চগড় শহরের  উপর দিয়ে বা আশেপাশে দিয়ে বয়ে যাওয়া নদীগুলোর মধ্যে উল্লেখযোগ্য হল চাওয়াই, করতোয়া, তালমা ও কুরম নদী । করতোয়া নদীটি পঞ্চগড় শহরের পাশ দিয়ে প্রবাহিত, নদীটি ২০ কি.মি. দীর্ঘ।   প্রশাসন  ১৯৮৫ সালে পঞ্চগড় পৌরসভা গঠিত হয় যা ৯টি ওয়ার্ড এবং ৩৭টি মহল্লায় বিভক্ত । ২২ বর্গ কি.মি. আয়তনের পঞ্চগড় শহরের পুরো এলাকাই  পঞ্চগড় পৌরসভা দ্বারা শাসিত হয়।  জনসংখ্যা বাংলাদেশের আদমশুমারি ও গৃহগণনা-২০১১ অনুযায়ী পঞ্চগড় শহরের মোট জনসংখ্যা ৪৬,০৩৮ জন যার মধ্যে ২৩,৪৪৩ জন পুরুষ এবং ২২,৫৯৫ জন নারী। এ শহরের পুরুষ এবং নারী অনুপাত ১০৪:১০০।  তথ্যসূত্র  বিষয়শ্রেণী:বাংলাদেশের শহর বিষয়শ্রেণী:রংপুর বিভাগের জনবহুল স্থান
মাইক পিঙ্কারটন হলেন একজন মার্কিন সফটওয়্যার প্রকৌশলী, যিনি মোজিলা ব্রাউজারে তার কাজের জন্য পরিচিত। তিনি জর্জ ওয়াশিংটন বিশ্ববিদ্যালয়ে মুক্ত উৎস সফটওয়্যার উন্নয়নের উপর বক্তৃতা দেন।  পিঙ্কারটন স্যান ডিয়েগোর ক্যালিফোর্নিয়া বিশ্ববিদ্যালয়ে কম্পিউটার বিজ্ঞানে বিএসসি পাশ করেন এবং জর্জিয়া ইনস্টিটিউট অব টেকনোলজি থেকে কম্পিউটার বিজ্ঞানে স্নাতকোত্তর অর্জন করেন।  পিঙ্কারটন ১৯৯৭ সালের জুনে, নেটস্কেপে কাজ শুরু করেন। সেখানে তিনি নেটস্কেপ নেভিগেটর এবং মোজিলা ব্রাউজারে কাজ করেন। নেটস্কেপে থাকাকালীন তিনি দেব হায়াতের সাথে ক্যামিনো (পূর্বে চিমেরা) ওয়েব ব্রাউজার তৈরি করা শুরু করেন। অ্যাপল হায়াতকে (যাকে পিঙ্কারটন "জিঙ্গলপ্যান্টস" হিসাবে উল্লেখ করেন) সাফারি ব্রাউজারে কাজ করার জন্য নিয়োগ করলে পিঙ্কারটন ক্যামিনো প্রকল্পের প্রধান হন। ২০০২ সালের অক্টোবরে, তিনি এওএল এর একটি বিভাগে নেটস্কেপ যোগাযোগকর্মী হিসেবে কাজ শুরু করেন।  ২০০৫ সালের সেপ্টেম্বরে, তিনি গুগলে কাজ শুরু করেন। এখানে তিনি মূলত মোজিলা ফায়ারফক্স দলে যোগ দেন। ২০০৬ সালের ৯ জানুয়ারি, পিঙ্কারটন তার ব্লগে ঘোষণা করেন যে, তিনি গুগলের "ম্যাক ক্লায়েন্ট" দলে চলে এসেছেন। ২০০৮ সালের ৩ সেপ্টেম্বর, তিনি পুনরায় তার ব্লগে ঘোষণা করেন যে, তিনি গুগলের ক্রোম ব্রাউজারের ম্যাক পোর্টে কাজ করছেন৷  ২০১৮ সালে, পিঙ্কারটনের দল ক্রোমের ১০ম বার্ষিকীর অংশ হিসাবে ক্রোম আইওএসের ৬৯ সংস্করণ চালু করে। পিঙ্কারটন ক্রোমে তার কাজের আগে ম্যাক গুগল ডেস্কটপের প্রযুক্তিগত প্রধান ছিলেন।   তথ্যসূত্র    বহিঃসংযোগ   মাইক পিঙ্কারটন - ব্যক্তিগত ওয়েবসাইট  ক্যামিনোতে মাইক পিঙ্কারটন - "গুগলের ওপেন সোর্স ডেভেলপারস" স্পিকার সিরিজ  সাকিং লেস অন আ বাজেট  - ব্যক্তিগত ওয়েবলগ  ক্যামিনো প্রকল্পের প্রধান মাইক পিঙ্কারটনের সাথে সাক্ষাৎকার - ২০০৪ সালের সেপ্টেম্বরে আর্স টেকনিকার সাথে একটি সাক্ষাৎকার  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:গুগলের কর্মচারী বিষয়শ্রেণী:মার্কিন ব্লগার বিষয়শ্রেণী:কম্পিউটার প্রোগ্রামার
ইংল্যান্ড ক্রিকেট দল পূর্ব-নির্ধারিত সময়সূচী মোতাবেক জানুয়ারি থেকে এপ্রিল, ১৯৩০ সাল পর্যন্ত ওয়েস্ট ইন্ডিজ গমন করে। এ সফরে দলটি চারটি টেস্ট স্বাগতিক ওয়েস্ট ইন্ডিজের মুখোমুখি হয়। সিরিজটি ১-১ ব্যবধানে ড্রয়ে পরিণত হয়েছিল। ইংল্যান্ডের পক্ষে ফ্রেডি ক্যালথর্প অধিনায়কের দায়িত্ব পালন করলেও ওয়েস্ট ইন্ডিজে অনুষ্ঠিত প্রত্যেক মাঠে পৃথক পৃথক অধিনায়ক নিযুক্ত করা হয়েছিল। এগুলোই ওয়েস্ট ইন্ডিজের মাটিতে প্রথম টেস্ট খেলা ছিল।  একই সময়ে হ্যারল্ড জিলিগানের নেতৃত্বাধীন অপর একটি ইংরেজ দল নিউজিল্যান্ড গমন করে। সেখানে সফরকারী দলটি নিউজিল্যান্ডের ইতিহাসের প্রথম টেস্ট সিরিজে অংশ নেয়।   ইংল্যান্ড দল    ফ্রেডি ক্যালথর্প (অধিনায়ক)   লেস অ্যামিস  ইউয়ার্ট অ্যাস্টিল  জর্জ গান  নাইজেল হেগ  প্যাটসি হেনড্রেন  জ্যাক ও’কনর  ফ্রেড প্রাইস  উইলফ্রেড রোডস  অ্যান্ডি স্যান্ডহাম   রনি স্ট্যানিফোর্থ   গ্রিভিল স্টিভেন্স  লেসলি টাউনসেন্ড  বিল ভোস  বব ওয়াট   বয়সের দিক দিয়ে ইংল্যান্ড দল সর্বাপেক্ষা সর্বকালের বয়ষ্ক টেস্ট দল হিসেবে পরিচিতি পেয়ে আসছে। দলে সদস্যদের গড় বয়স ছিল প্রায় ৩৮ বছর। সুপরিচিত প্রশাসক হ্যারি মলেট দলের ব্যবস্থাপকের দায়িত্বে ছিলেন।"R. H. Mallett", The Cricketer, Spring Annual 1940, p. 35.   সংক্ষিপ্ত বিবরণী    প্রথম টেস্ট    দ্বিতীয় টেস্ট    তৃতীয় টেস্ট    চতুর্থ টেস্ট    তথ্যসূত্র    বহিঃসংযোগ   England in West Indies, 1929-30 at Cricinfo  England to West Indies 1929-30  at Test Cricket Tours  Marylebone Cricket Club in West Indies 1929-30 at CricketArchive  বিষয়শ্রেণী:১৯৩০-এ ইংরেজ ক্রিকেট বিষয়শ্রেণী:১৯৩০-এ ওয়েস্ট ইন্ডিয়ান ক্রিকেট বিষয়শ্রেণী:১৯১৮-১৯ থেকে ১৯৪৫ সময়কালীন আন্তর্জাতিক ক্রিকেট প্রতিযোগিতা বিষয়শ্রেণী:১৯১৮-১৯ থেকে ১৯৪৪-৪৫ সময়কালীন ওয়েস্ট ইন্ডিয়ান ক্রিকেট মৌসুম বিষয়শ্রেণী:ইংল্যান্ড ক্রিকেট দলের ওয়েস্ট ইন্ডিজ সফর
thumb|right|400px|জানুয়ারী ৩০, ১৯৯০: Assassination of Kentucky Governor-Elect Goebel thumb|right|400px|জানুয়ারী ৭, ১৯৯০: Tesla closes down his Colorado Springs laboratory  জানুয়ারী ১, ১৯৯০ (সোমবার)  জানুয়ারী ২, ১৯৯০ (মঙ্গলবার)  জন্মঃ উইলিয়াম হাইনেস,  আমেরিকান অভিনেতা,ভার্জিনিয়া (মৃত্যু-১৯৭৩)।  জানুয়ারী ৩, ১৯৯০ (বুধবার)  জানুয়ারী ৪, ১৯৯০ (বৃহস্পতিবার)  জানুয়ারী ৫, ১৯৯০ (শুক্রবার)  জানুয়ারী ৬, ১৯৯০ (শনিবার)  জানুয়ারী ৭, ১৯৯০ (রবিবার)  জানুয়ারী ৮, ১৯৯০ (সোমবার)  জানুয়ারী ৯, ১৯৯০ (মঙ্গলবার)  জানুয়ারী ১০, ১৯৯০ (বুধবার)  জানুয়ারী ১১, ১৯৯০ (বৃহস্পতিবার)  জানুয়ারী ১২, ১৯৯০ (শুক্রবার)  জানুয়ারী ১৩, ১৯৯০ (শনিবার)  জানুয়ারী ১৪, ১৯৯০ (রবিবার)  জানুয়ারী ১৫, ১৯৯০ (সোমবার)  জানুয়ারী ১৬, ১৯৯০ (মঙ্গলবার)  জানুয়ারী ১৭, ১৯৯০ (বুধবার)  জানুয়ারী ১৮, ১৯৯০ (বৃহস্পতিবার)  জানুয়ারী ১৯, ১৯৯০ (শুক্রবার)  জানুয়ারী ২০, ১৯৯০ (শনিবার)  জানুয়ারী ২১, ১৯৯০ (রবিবার)  জানুয়ারী ২২, ১৯৯০ (সোমবার)  জানুয়ারী ২৩, ১৯৯০ (মঙ্গলবার)  জানুয়ারী ২৪, ১৯৯০ (বুধবার)  জানুয়ারী ২৫, ১৯৯০ (বৃহস্পতিবার)  জানুয়ারী ২৬, ১৯৯০ (শুক্রবার)  জানুয়ারী ২৭, ১৯৯০ (শনিবার)  জানুয়ারী ২৮, ১৯৯০ (রবিবার)  জানুয়ারী ২৯, ১৯৯০ (সোমবার)  জানুয়ারী ৩০, ১৯৯০ (মঙ্গলবার)  জানুয়ারী ৩১, ১৯৯০ (বুধবার)  তথ্যসূত্র  বিষয়শ্রেণী:১৯৯০ বিষয়শ্রেণী:জানুয়ারি বিষয়শ্রেণী:১৯০০
আল কুদস ব্রিগেড (: সারায়া আল-কুদস) হল ফিলিস্তিনের ইসলামি প্রতিরোধ সংগঠন ফিলিস্তিনি ইসলামি জিহাদের (PIJ) সশস্ত্র শাখা। এটি সংক্ষেপে AQB নামে পরিচিত এবং হামাসের পর এটি গাজার দ্বিতীয় বৃহত্তম দল। এর বর্তমান নেতা জিয়াদ আল-নাখালাহ সিরিয়ার দামেস্কে থাকেন।IDF: Islamic Jihad 'deliberately' fired rocket that landed offshore গাজা উপত্যকায় AQB-এর প্রধান ছিলেন বাহা আবু আল-আতা এবং ২০১৯ সালের নভেম্বরে তিনি নিহত হন।  আল কুদসের মূল সংস্থা ফিলিস্তিনি ইসলামি জিহাদ একটি ইসলামি রাষ্ট্র প্রতিষ্ঠা ও ফিলিস্তিনিদের বসতি স্থাপনের জন্য নিবেদিত। দলটি ১৯৪৮ -এর পূর্বের ব্রিটিশ-নির্দেশিত ফিলিস্তিনের ভৌগোলিক সীমানাকে তাদের ন্যায্য মাতৃভূমি হিসাবে বিবেচনা করে৷ এটি ইসরায়েলি ও ফিলিস্তিনি বসতিগুলির অদলবদল সম্পর্কিত রাজনৈতিক প্রক্রিয়া বা আলোচনায় অংশ নিতে অস্বীকার করে। PIJ সাধারণত ইরান থেকে আর্থিক ও সামরিক সহায়তা পায় বলে অভিযোগ করা হয়।THE TERRORIST CONNECTION - IRAN, THE ISLAMIC JIHAD AND HAMAS   তথ্যসূত্র   বিষয়শ্রেণী:ফিলিস্তিন প্রবেশদ্বার বিষয়শ্রেণী:ইসলামি আন্দোলন বিষয়শ্রেণী:জিহাদি সংগঠন বিষয়শ্রেণী:রাজনৈতিক দলের সামরিক বাহিনী
ডার্ক ওয়ার্ল্ড বা অন্ধকার বিশ্ব আরো উল্লেখ করতে পারে:  ডার্ক ওয়ার্ল্ড (২০২৪-এর চলচ্চিত্র) মোস্তাফিজুর রহমান মানিক পরিচালিত বাংলাদেশি বাংলা চলচ্চিত্র।  ডার্ক ওয়ার্ল্ড (ইপি), পিটি সেক্স দ্বারা ২০১২ সালের একটি পর্ব  ডার্ক ওয়ার্ল্ড (১৯৩৫-এর চলচ্চিত্র), একটি ব্রিটিশ ফিল্ম  ডার্ক ওয়ার্ল্ড (২০১০-এর চলচ্চিত্র), একটি রাশিয়ান ফিল্ম  থর: দ্য ডার্ক ওয়ার্ল্ড, একটি ২০১৪ সালের আমেরিকান সুপারহিরো চলচ্চিত্র  দ্য ডার্ক ওয়ার্ল্ড, ১৯৪৬ সালের একটি ফ্যান্টাসি উপন্যাস যা হেনরি কুটনারকে দায়ী করা হয়েছে  ডার্ক ওয়ার্ল্ড (গেম), ১৯৯২ ফ্যান্টাসি বোর্ড গেম ডার্ক আই সিস্টেমের উপর ভিত্তি করে  দ্য ডার্ক ওয়ার্ল্ড (১৯৫৩-এর চলচ্চিত্র), একটি ১৯৫৩ সালের তুর্কি জীবনীমূলক ড্রামা ফিল্ম  দ্য ডার্ক ওয়ার্ল্ড, ভিডিও গেমের একটি অবস্থান, দ্য লিজেন্ড অফ জেল্ডা: অতীতের একটি লিঙ্ক  ডার্ক ওয়ার্ল্ড হল একটি ২০১১ সালের বই যা প্যারানর্মাল তদন্তকারী এবং ঘোস্ট অ্যাডভেঞ্চার ক্রু, জাক বাগানস- এর নেতা।  ভিডিও গেম ডেল্টারুনে একটি অবস্থান  ডার্ক ওয়ার্ল্ডে বাউসার, সুপার মারিও ৬৪- এর একটি স্তর
thumb|তানপুরা তানপুরা () হচ্ছে একধরনের তার বিশিষ্ট যন্ত্র, যা বাদ্যযন্ত্র হিসেবে ব্যবহৃত হয়ে থাকে। এই বাদ্যযন্ত্রটি পৃথিবীর বেশ কিছু অঞ্চলে দেখা যায়। এগুলো হচ্ছে বসনিয়া ও হার্জেগোভিনা, ক্রোয়েশিয়া, সার্বিয়া, বুলগেরিয়া এবং ভারত । ভারত ছাড়া অন্যান্য অঞ্চলে এটি ল্যূটজাতীয় প্লাক যন্ত্র হিসেবে দেখা যায়। কিন্তু ভারতে তানপুরার ধরন বা আকৃতি অনেকটা সেতারের মত । দক্ষিণ ভারতে তাম্বুরা এবং অন্যান্য অঞ্চল ও বাংলাদেশে এটা তানপুরা হিসেবে পরিচিত। এই অঞ্চলে তানপুরা মূলত উচ্চাঙ্গ সঙ্গীতের সঙ্গতকারী বাদ্যযন্ত্র হিসেবে ব্যবহৃত হয় । ইতিহাসে উল্লেখিত আছে আকবরের রাজসভায় এমন বাদ্যযন্ত্র তানসেন (English: Tansene) বাজাতেন।৷   গঠন  সেতারের মত দেখতে। নিচের অংশটি তুলনামূলক গোল আর ফাঁপা হয়।  লাউয়ের তুম্বার উপরে একটি ডান্ডি যুক্ত করে তাতে চারটি তার লাগিয়ে তানপুরা তৈরি করা হয় ।   তথ্যসূত্র   বিষয়শ্রেণী:ততযন্ত্র বিষয়শ্রেণী:হিন্দুস্তানি সংগীত বিষয়শ্রেণী:ভারতীয় বাদ্যযন্ত্র
ডা. নারায়ণ রায় (১৯০০ - ১ নভেম্বর, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ছিলেন কলকাতা মেডিক্যাল কলেজের মেধাবী ছাত্র, সমাজসেবী, চিকিৎসক ও প্রখ্যাত কমিউনিস্ট নেতা। তিনি বিপ্লবী অতীন্দ্রনাথ বসু প্রতিষ্ঠিত সিমলা ব‍্যায়াম সমিতিরও অন‍্যতম সংগঠক  ছিলেন।  তিনি ১৯৩০-এর দশকে আন্দামান সেলুলার জেলে "কমিউনিস্ট সংহতি" গড়ে তোলার প্রধান উদ্যোক্তা ছিলেন। বিপ্লবী দলের সঙ্গে তার ঘনিষ্ঠ সম্পর্ক ছিলো এবং ডালহৌসী স্কোয়ার ও কলকাতা বোমা মামলায় তিনি ১৯৩০ সনে যাবজ্জীবন কারাদণ্ডে দণ্ডিত হন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৫৩-৩৫৪,   জন্ম নারায়ণ রায়ের জন্ম কলকাতায়। তার পিতা ডা. ক্ষেত্রনাথ রায়।  ডালহৌসী স্কোয়ার বোমা মামলা ২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর দন্ড হয়। নারায়ণকে প্রথমে আলিপুর জেলে এরপর বোম্বের যারবেদা জেলে পাঠানো হয়। তাকে সলিটারি সেলে রাখা হলে তিনি  পড়াশোনা করতে থাকেন মার্ক্সবাদী তত্ত্ব ও লেনিন রচনাসমগ্র। নারায়ণকে আবার নিয়ে আসা হল কলকাতায় এবং তারপর সেলুলার জেলে। তিনি জেলে মার্ক্সিস্ট স্টাডি গ্রুপ গঠন করেন। অন্যান্যদের মধ্যে সুরেন্দ্র দত্তর ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৪।  তথ্যসূত্র   বিষয়শ্রেণী:১৯০০-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:কলকাতার বিপ্লবী বিষয়শ্রেণী:কলকাতার ব্যক্তি বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:বাঙালি চিকিৎসক
| data24      =   | header25    =   | label26     = পেশা | data26      =  | class26     = role  | label27     = বিশ্ববিদ্যালয় | data27      =   | label28     = দাম্পত্য সঙ্গী | data28      =   | label29     = সন্তান | data29      =   | label30     = আত্মীয় | data30      =   | label31     = শিক্ষার্থী | data31      =   | label32     = দল | data32      =   | label33     = স্কুল | data33      =   | label34     = ওয়েবসাইট | data34      =   | data35      =   | data36      =   | header37    =   | data65     =  | data66     =   | below       =   }}
ময়নামতি রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার কুমিল্লা দক্ষিণ সদর উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে ময়নামতি রেলওয়ে স্টেশন তৈরি করা হয়।  ২৩ জানুয়ারি ২০১৬ সালে জনবলসংকটের কারণে পূর্বাঞ্চল রেলওয়ের ১৭০টি স্টেশনের মধ্যে ৫৬টি বন্ধ করে দেওয়া হয়। এর মধ্যে ঢাকা-চট্টগ্রাম রেলপথের ১৪টি স্টেশন ছিল, যার মধ্যে এই স্টেশনও অন্তর্ভুক্ত ছিল। তবে, স্থানীয় এবং কিছু নির্দিষ্ট ট্রেন ময়নামতি রেলওয়ে স্টেশনে থামত।  ১৬ মার্চ ২০১৭, কর্তৃপক্ষ এই স্টেশন আনুষ্ঠানিকভাবে জনসাধারণের জন্য পুনরায় খুলে দেয়। তবে পুনরায় খোলা সত্ত্বেও, ৪ মাসের বেশি সময় ধরে এই স্টেশনে কোন ট্রেন থামেনি এবং টিকেট বিক্রি শুরু হয়নি।  পরিষেবা ময়নামতি রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস উপকূল এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল ঢাকা\নোয়াখালী এক্সপ্রেস চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন।  তথ্যসূত্র   বহিঃসংযোগ     বিষয়শ্রেণী:কুমিল্লা জেলার রেলওয়ে স্টেশন বিষয়শ্রেণী:কুমিল্লার পরিবহন
অ্যালেক্স ওয়াইজ (; জন্ম: ১৭ আগস্ট ২০০০) হলেন একজন ব্রিটিশ তীরন্দাজ, যিনি গ্রেট ব্রিটেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ওয়াইজ গ্রেট ব্রিটেনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  অ্যালেক্স ওয়াইজ ২০০০ সালের ১৭ই আগস্ট তারিখে গ্রেট ব্রিটেনের নিউক্যাসেল আপন টাইমে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  ওয়াইজ গ্রেট ব্রিটেনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৯টি ১০ পয়েন্ট অর্জন করে সর্বমোট ৬৬৪ পয়েন্ট নিয়ে তিনি ২৭তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৩৮তম স্থান অধিকারী চীনের লি চংইউয়ানের মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে বাপ্তিস্ত আদিসের কাছে ৭–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি কনর হল এবং টম হলের সাথে ব্রিটিশ দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭২টি ১০ পয়েন্ট অর্জন করে সর্বমোট ১৯৬১ পয়েন্ট নিয়ে ১২তম স্থান অধিকার করেছিল। অতঃপর প্রাথমিক পর্বে তারা চীনা তাইপেইয়ের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।   তথ্যসূত্র    বহিঃসংযোগ      বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ পুরুষ তীরন্দাজ বিষয়শ্রেণী:গ্রেট ব্রিটেনের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২১শ শতাব্দীর ব্রিটিশ পুরুষ ক্রীড়াবিদ
ধর্মীয় স্বাধীনতা / বিশ্বাসের স্বাধীনতা বা উপাসনার স্বাধীনতা হল এমন একটি নীতি, যা একজন ব্যক্তি বা গোষ্ঠীর ( ব্যক্তিগত বা জনজীবনে) তাদের ধর্ম, বিশ্বাস বা ধর্মীয় আচার প্রকাশ করার স্বাধীনতা সমর্থন করে ; তা শিক্ষা, অনুশীলন বা উদযাপনের মাধ্যমে হোক না কেন। এ শব্দটি অনেক ধারণাও অন্তর্ভুক্ত করে যেমন; ধর্ম পরিবর্তন করা অথবা কোনো ধর্ম পালন না করার স্বাধীনতা। الإعلان العالمي لحقوق الإنسان, Article 18.  ধর্ম বা ধর্মীয় গোষ্ঠী থেকে বেরিয়ে যাওয়া বা প্রত্যাহার করার স্বাধীনতাকে ধর্মীয় পরিভাষায় 'ধর্মত্যাগ' বলা হয়; এটি ধর্মীয় স্বাধীনতার একটি অপরিহার্য অংশও৷ ধর্মীয় স্বাধীনতাকে বিশ্বের রাষ্ট্রগুলিতে একটি মৌলিক অধিকার হিসাবে বিবেচনা করা হয়ে থাকে এবং এটি 'মানবাধিকারের সার্বজনীন ঘোষণাপত্র' - এর ১৮ অনুচ্ছেদের অধীনে পড়ে।(archived from the original on 2008-02-01).    (archived from the original  on 1 February 2008).   তথ্যসূত্র   বিষয়শ্রেণী:ধর্মীয় স্বাধীনতা
কাশী মিত্র শ্মশানঘাট হল কলকাতার বাগবাজার অঞ্চলে স্ট্র্যান্ড ব্যাংক রোডে অবস্থিত একটি শ্মশান। ১৯৩৯ সালে শ্রী শ্রী আনন্দমূর্ত্তি ওরফে প্রভাতরঞ্জন সরকার জ্যোৎস্নাপ্লাবিত শ্রাবণী পূর্ণিমার দিনে গঙ্গাতীরে কুখ্যাত কালী ডাকাত তথা কালীচরণ ব্যানার্জীকে প্রথম দীক্ষাদান করেন। সেই কালী ডাকাতই পরবর্তীকালে হয়েছিলেন মহাসাধক আচার্য কালিকানন্দ অবধূত।   আরও দেখুন   নিমতলা মহাশ্মশান  কেওড়াতলা মহাশ্মশান   তথ্যসূত্র   বিষয়শ্রেণী:কলকাতার শ্মশান বিষয়শ্রেণী:ভারতের শ্মশান বিষয়শ্রেণী:ভারতে মৃত্যু
হামিদ উল্লাহ জান আফ্রিদি একজন পাকিস্তানি রাজনীতিবিদ যিনি ২০০৮ থেকে ২০১৩ সাল পর্যন্ত পাকিস্তানের জাতীয় পরিষদের সদস্য ছিলেন।   রাজনৈতিক জীবন  আফ্রিদি ২০০৩ সালে পাকিস্তানের সিনেটে নির্বাচিত হন এবং ২০০৭ সাল পর্যন্ত সেখানে দায়িত্ব পালন করেন।  ২০০৮ সালের পাকিস্তানের সাধারণ নির্বাচনে তিনি এনএ-৪৬ (উপজাতীয় এলাকা-১১) আসন থেকে স্বতন্ত্র প্রার্থী হিসেবে জাতীয় পরিষদের সদস্য নির্বাচিত হন। তিনি ৫,৬৬০ ভোট পান এবং স্বতন্ত্র প্রার্থী মোহাম্মদ সাঈদ আফ্রিদিকে পরাজিত করেন। মার্চ ২০০৮ সালে প্রধানমন্ত্রী ইউসুফ রাজা গিলানির মন্ত্রিসভায় তাকে অন্তর্ভুক্ত করা হয় এবং তিনি ফেডারেল পরিবেশ মন্ত্রী হিসেবে দায়িত্ব পান। ফেব্রুয়ারি ২০১১ সাল পর্যন্ত তিনি এ পদে দায়িত্ব পালন করেন।  ২০১৩ সালের পাকিস্তানের সাধারণ নির্বাচনে তিনি আবারও স্বতন্ত্র প্রার্থী হিসেবে একই আসনে প্রতিদ্বন্দ্বিতা করেন কিন্তু নির্বাচিত হতে ব্যর্থ হন। তিনি ৩,৩৪২ ভোট পান এবং নাসির খান আফ্রিদির কাছে পরাজিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:খাইবার জেলার ব্যক্তি